
María Canet Amat, Secretaria Interventora de l’Ajuntament de l’Alqueria de la Comtessa, província de València, CERTIFIQUE:

Que en la Sessió extraordinària de la Junta de Govern local de l’Alqueria de la Comtessa celebrada el dia 5 de desembre de 2022 es va adoptar entre altres, el següent acord que transcrit diu:


“PROPOSTA D’ACORD JUNTA DE GOVERN LOCAL


Vist que les prestacions econòmiques dirigides a sufragar despeses destinades a cobrir necessitats bàsiques familiars constitueixen un dels elements fonamentals de la inclusió social, a més de respondre a un dret subjectiu de la ciutadania.
Vist que l’Ajuntament de l’Alqueria de la Comtessa és conscient que el naixement o adopció d'un xiquet o una xiqueta comporta unes despeses inicials als quals les famílies han de fer front.

Vist les presents bases que tenen per objecte la concessió d'ajudes per a atendre les despeses de manutenció, vinculats directament amb el naixement o adopció d'un fill/a, del tenor literal següent:

“BASES REGULADORES DE LES AJUDES PER NAIXEMENT O ADOPCIÓ


1. Objecte de la subvenció.

Les prestacions econòmiques dirigides a sufragar despeses destinades a cobrir necessitats bàsiques familiars constitueixen un dels elements fonamentals de la inclusió social, a més de respondre a un dret subjectiu de la ciutadania.
Sent conscients que el naixement o adopció d'un xiquet o una xiqueta comporta unes despeses inicials als quals les famílies han de fer front, des de l'Ajuntament de l’Alqueria de la Comtessa es vol ajudar a les famílies que tinguen fills o filles per naixement o adopció mitjançant la posada en marxa del programa Xec-Bebé.

Considerant l'exposat, les presents bases tenen per objecte la concessió d'ajudes per a atendre les despeses de manutenció, vinculats directament amb el naixement o adopció d'un fill/a.

La concessió d’aquestes ajudes es realitzarà mitjançant el règim de concurrència no competitiva.

2. Finançament.

Per a la concessió de les ajudes convocades es destina la quantitat de 5.200,00 euros. Habilitant-se el crèdit necessari a l’efecte en el pressupost municipal de l’any 2023.

Aquest crèdit es podrà incrementar en el supòsit de que siga insuficient per atendre a totes les sol·licituds presentades i que complisquen en els requisits establerts a les presents bases.

3. Quanties.

La quantia de les ajudes serà de 400,00 euros per cada fill/a nascut/da o adoptat/da, fins l’esgotament del crèdit disponible, sense que puga sol·licitar-se més d’una ajuda per aquest concepte per cada naixement o adopció.

4. Beneficiaris i requisits.

Seran beneficiaris les mares o pares que tingueren un fill/filla o adoptaren un fill/a menor de 2 anys, així com els tutors/es amb la pàtria potestat o tutela en cas de mort dels pares/ mares i que compleixquen els requisits següents:
· Que el naixement o l’adopció tinguera lloc entre els dies 01/01/2022 i 31/12/2022.
· Que els dos progenitors estiguen empadronats en l’Alqueria de la Comtessa o en cas de família monoparental que el progenitor estiga empadronat amb una antiguitat mínima de 3 mesos. En tots els casos s’ha de mantindre l’empadronament com a mínim un any des de la data de concessió de la subvenció, iniciant-se el procediment de reintegrament si no es complirà (es comprovarà d’ofici)
· Que el xiquet/a estiga empronat/da al domicili de la persona sol·licitant al moment de la sol·licitud. (es comprovarà d’ofici).
· Sols un beneficiari per xiquet/a.

5. Sol·licitud i documentació.

La presentació de la sol·licitud de l’ajuda presumeix l’acceptació incondicional de les bases de la convocatòria i de les condicions, requisits i deures que es contenen en ella.

La sol·licitud podrà presentar-se telemàticament per la seu electrònica o presencialment a les oficines de l’ Ajuntament.

A la sol·licitud s’acompanyarà la següent documentació:
· Fotocòpia del DNI o de la targeta de residència de les persones sol·licitants.
· Fotocòpia del Llibre de família o certificat de naixement o còpia autenticada de la resolució judicial de l’adopció.
· Declaració responsable de que compleix amb els requisits per a accedir a aquestes ajudes, i que es troba al corrent amb el compliment dels deutes tributaris, amb la Seguretat Social i amb l’ Ajuntament, així com que no es

troba en cap causa que impedeix obtenir la condició de beneficiari segons l’article 13.2 de la Llei 38/2003 de 17 de novembre.
· Dades bancàries del sol·licitant.

6. Termini de presentació.

El termini de presentació de sol·licituds comença el dia següent al de la publicació de l’extracte de la convocatòria en el BOP de València i finalitzarà el dia 28 de febrer del 2023.

7. Òrgan d’instrucció.

La competència d’instrucció del procediment correspondrà a l’ AEDL i a la Secretaria de la Corporació. Es realitzaran d’ofici quantes actuacions s’estimen necessàries per a la determinació, coneixement i comprovació de les dades en virtut de les quals s’ha de formular la proposta de resolució.

8. Òrgan competent per a resoldre i publicitat de la concessió.

Cada sol·licitud presentada serà avaluada per l’òrgan instructor, elevant informe a l’ Alcaldia per a que formule informe proposta de resolució adreçada a la Junta de Govern Local, òrgan competent per resoldre.

9. Deures de les persones beneficiàries.

Les persones beneficiàries d’aquestes ajudes s’obliguen a observar el que ve regulat a l’article 14 de la Llei 38/2003 de 17 de novembre general de subvencions i concretament:
· Comunicar qualsevol variació que es puga produir en la situació familiar que poguera donar lloc a la pèrdua de l’ajuda.
· Destinar la subvenció exclusivament a la finalitat per a la qual es concedeix.
· Sotmetre’s a les actuacions de comprovació o de control financer que efectue l’òrgan concedent, per a la qual cosa hauran d’aportar quanta informació se’ls requereixca.

10. Justificació.

Atès que les ajudes previstes en aquestes bases es concedeixen en atenció a la concurrència de les persones beneficiàries per complir els requisits de l’article 4 d’aquestes bases, i d’acord amb l’article 30.7 de la Llei 38/2003 del 17 de novembre, general de subvencions, NO es requerirà la rendició de compte justificatiu, sense perjudici de la necessària acreditació de la situació que justifica la concessió de la subvenció de forma prèvia.

11. Compatibilitat de les ajudes.

Les subvencions objecte de les presents bases seran compatibles amb altres subvencions, ajudes, ingressos o recursos per a la mateixa finalitat, procedents de qualssevol altres administracions o ens públics o privats, estatals, de la Unió Europea o d'organismes internacionals”


Per tot l’anteriorment exposat, aquesta Alcaldia eleva a la Junta de Govern Local la següent PROPOSTA D’ACORD:

PRIMER.- Aprovar la convocatòria i les bases reguladores de la concessió d'ajudes per a atendre les despeses de manutenció, vinculades directament amb el naixement o adopció d'un fill/a al municipi de l’Alqueria de la Comtessa.

SEGON.- Publicar la convocatòria i les bases reguladores en la Base Nacional de Subvencions per al seu coneixement i publicitat, així com en la seu electrònica de l’Ajuntament de l’Alqueria de la Comtessa.”


Examinada la documentació que l’acompanya, la Junta de Govern Local, ACORDA:

PRIMER.- Aprovar la convocatòria i les bases reguladores de la concessió d'ajudes per a atendre les despeses de manutenció, vinculades directament amb el naixement o adopció d'un fill/a al municipi de l’Alqueria de la Comtessa.

SEGON.- Publicar la convocatòria i les bases reguladores en la Base Nacional de Subvencions per al seu coneixement i publicitat, així com en la seu electrònica de l’Ajuntament de l’Alqueria de la Comtessa.”


I als efectes legals oportuns, i a reserva dels termes que resulten de l'aprovació de l'acta corresponent, s'emet la present certificació, amb el vistiplau de l’alcalde-president de l’Ajuntament de l’Alqueria de la Comtessa.

Vist i plau L’Alcalde	La Secretaria-Interventora Salvador Femenia Peiró		María Canet Amat

